Document ID: 31996R0260

Nariadenie Komisie (ES) č. 260/96
z 12. februára 1996,
ktorým sa menia a dopĺňajú nariadenia v sektore cukru stanovujúce pred 1. februárom 1995 určité čiastky, ktorých hodnota v ECU bola upravená v dôsledku zrušenia korekčného koeficienta pre poľnohospodárske prevodné kurzy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3813/92 z 28. decembra 1992 o zúčtovacích jednotkách a prevodných kurzoch, ktoré sa majú uplatňovať na účely spoločnej poľnohospodárskej politiky [1], naposledy zmenené a doplnené nariadením (ES) č. 150/95 [2], a najmä jeho článok 13 odsek (1),
so zreteľom na nariadenie Rady (EHS) č. 1785/81 z 30. júna 1981 o spoločnej organizácii trhov v sektore cukru [3], naposledy zmenené a doplnené nariadením (EHS) č. 1101/95 [4], a najmä tretí pododsek jeho článku 12,
keďže hodnota v ECU určitých cien a čiastok bola upravená s účinnosťou od 1. februára 1995, na základe článku 13 (2) nariadenia (EHS) č. 3813/92 s cieľom eliminovať účinky zrušenia korekčného koeficienta 1,207509, ktorý sa uplatňoval na prevodné kurzy používané v poľnohospodárstve až do 31. januára 1995; keďže nové hodnoty dotknutých cien a čiastok v ECU boli zavedené od 1. februára 1995 v súlade s pravidlami uvedenými v článku 13 odsek (2) nariadenia (EHS) č. 3813/92 a v článku 18 odsek (1) nariadenia Komisie (EHS) č. 1068/93 z 30. apríla 1993 o podrobných pravidlách určovania a uplatňovania poľnohospodárskych prepočítavacích kurzov [5], naposledy zmenenom a doplnenom nariadením (ES) č. 2853/95 [6];
keďže v súlade s článkom 18 odsek (2) nariadenia (EHS) č. 1068/93, s cieľom zabrániť zavádzaniu a uľahčiť uplatňovanie spoločnej poľnohospodárskej politiky je nevyhnutné nahradiť hodnotu dotknutých cien a čiastok v ECU, ktoré sa vyskytujú v nariadeniach, ktoré nadobudli účinnosť pred 1. februárom 1995;
keďže s cieľom uľahčiť vykonávanie dotknutých opatrení, je nevyhnutné vzhľadom na určité čiastky v sektore cukru vykonať zaokrúhlenie, ktorým sa zníži počet desatinných miest uvedený v článku 18 odsek (1) nariadenia (EHS) č. 1068/93;
keďže z tohoto dôvodu by sa mali zmeniť a doplniť nasledujúce nariadenia:
1. nariadenie Rady (EHS) č. 2049/69 [7], naposledy zmenené a doplnené nariadením (EHS) č. 1640/73 [8];
2. nariadenie Rady (EHS) č. 1789/81 [9], naposledy zmenené a doplnené nariadením Komisie (ES) č. 2790/95 [10];
3. nariadenie Rady (EHS) č. 1254/89 [11];
4. nariadenie Komisie (EHS) č. 784/68 [12];
5. nariadenie Komisie (EHS) č. 100/72 [13], naposledy zmenené a doplnené nariadením (EHS) č. 3819/85 [14];
6. nariadenie Komisie (EHS) č. 258/72 [15];
7. nariadenie Komisie (EHS) č. 189/77 [16], naposledy zmenené a doplnené nariadením (EHS) č. 1920/81 [17];
8. nariadenie Komisie (EHS) č. 2103/77 [18], naposledy zmenené a doplnené nariadením (EHS) č. 3497/88 [19];
9. nariadenie Komisie (EHS) č. 1729/78 [20], naposledy zmenené a doplnené nariadením (EHS) č. 464/91 [21];
10. nariadenie Komisie (EHS) č. 65/82 [22], naposledy zmenené a doplnené nariadením (EHS) č. 1708/84 [23];
11. nariadenie Komisie (EHS) č. 1487/92 [24], naposledy zmenené a doplnené nariadením (EHS) č. 1713/93 [25];
12. nariadenie Komisie (EHS) č. 1488/92 [26], naposledy zmenené a doplnené nariadením (EHS) č. 1713/93;
13. nariadenie Komisie (EHS) č. 2177/92 [27], naposledy zmenené a doplnené nariadením (EHS) č. 1714/95 [28];
14. nariadenie Komisie (EHS) č. 2627/93 [29];
keďže, opatrenia uvedené v tomto nariadení sú v súlade so stanoviskom Riadiaceho výboru pre cukor,
PRIJALA TOTO NARIADENIE:
Článok 1
V dôsledku úpravy, na základe článku 13 odsek (2) nariadenia (EHS) č. 3813/92 a článku 18 odsek (1) nariadenia (EHS) č. 1068/93, uplatniteľnej od 1. februára 1995 sa týmto menia a dopĺňajú určité čiastky vyjadrené v ECU v sektore cukru tak, ako je uvedené v prílohe k tomuto nariadeniu.
Článok 2
Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev.
Od dátumu prvého uplatňovania poľnohospodárskeho prevodného kurzu stanoveného 1. februára 1995 alebo neskôr sa bude uplatňovať na čiastky uvedené v stĺpci 4 prílohy a na čiastky uvedené v 5 stĺpci od dátumu nadobudnutia účinnosti tohoto nariadenia.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 12. februára 1996

Labels: 2
17
6